
	Ποιήματα του Γιάννη Ρίτσου
για την Κύπρο

«ΑΠΟΧΑΙΡΕΤΙΣΜΟΣ»
οι τελευταίες ώρες του Γρηγόρη Αυξεντίου

«ΥΜΝΟΣ ΚΑΙ ΘΡΗΝΟΣ
ΓΙΑ ΤΗΝ ΚΥΠΡΟ»

στο Σπίτι της Κύπρου

Tην Τρίτη 26 Μαρτίου 2024, η Ομοσπονδία Κυπριακών Οργανώσεων Ελλάδας (Ο.Κ.Ο.Ε.), το Ίδρυμα «ΔΕΝ ΛΗΣΜΟΝΩ» και η Πολιτιστική Ένωση Κυπρίων Αττικής (Π.Ε.Κ.Α.) διοργάνωσαν με μεγάλη επιτυχία, στο Σπίτι της Κύπρου, εκδήλωση με θέμα, «Ποιήματα του Γιάννη Ρίτσου για την Κύπρο: ‘ΑΠΟΧΑΙΡΕΤΙΣΜΟΣ - οι τελευταίες ώρες του Γρηγόρη Αυξεντίου’, ‘ΥΜΝΟΣ ΚΑΙ ΘΡΗΝΟΣ ΓΙΑ ΤΗΝ ΚΥΠΡΟ’».
«Δεν ξεχνούμε την εφετινή μαύρη επέτειο των 50 χρόνων από τη βάρβαρη τουρκική εισβολή την 20ή Ιουλίου του 1974 και αποτίουμε φόρο τιμής και ευγνωμοσύνης σε όλους τους ήρωες και αγωνιστές της Ελευθερίας της Κύπρου, που θεμελιώθηκε με την έναρξη του εθνικοαπελευθερωτικού αγώνα της ΕΟΚΑ την 1η Απριλίου 1955. Αναδεικνύουμε τη θυσία του Σταυραετού του Μαχαιρά Γρηγόρη Αυξεντίου την 3η Μαρτίου 1957 μαζί με τον πόνο και το μεγαλείο της μικρής πικρής μας Πατρίδας, που υπέστη και άντεξε τα δεινά του δίδυμου εγκλήματος του πραξικοπήματος και της εισβολής, μέσα από τους στίχους του μεγάλου ποιητή και φίλου - συμπαραστάτη της Κύπρου, Γιάννη Ρίτσου».

Χαιρετισμό απηύθυνε ο Πρέσβης της Κυπριακής Δημοκρατίας κ. Σταύρος Αυγουστίδης.
Στη συνέχεια η Άννα Παπούλια και ο Λευτέρης Κωνσταντινίδης αφηγήθηκαν αποσπάσματα από τα ποιήματα του Γιάννη Ρίτσου ‘Αποχαιρετισμός’ και ‘Ύμνος και Θρήνος για την Κύπρο’ με ταυτόχρονη μουσική υπόκρουση την οποία επιμελήθηκε η Άννα Παπούλια.

Η εκδήλωση ολοκληρώθηκε με τραγούδια που ερμήνευσαν Κώστας Χατζηχριστοδούλου και η Κωνσταντίνα, με τον Γιώργο Παγιάτη στο πιάνο. 

Τον συντονισμό της εκδήλωσης ανέλαβε η κ. Νίκη Μιχαηλίδου.
Η εκδήλωση πραγματοποιήθηκε με τη στήριξη του Σπιτιού της Κύπρου.
Σύνδεσμος παρακολούθησης: https://diavlos.grnet.gr/room/1607?eventid=15818
27 Μαρτίου 2024

